**ΨΥ\_129 Μεθοδολογία Έρευνας Ι**

**Χειμερινό εξάμηνο 2023-2024**

**Οδηγίες για τις/τους φοιτήτριες/τές**

Το μάθημα περιλαμβάνει:

(α) διαλέξεις, στις οποίες εξηγούνται στις/στους φοιτήτριες/τές οι αντίστοιχες θεματικές ενότητες.

(β) εργαστήρια, **τα οποία δεν έχουν τη μορφή κλινικών εργαστηριακών μαθημάτων**. Στόχος είναι να μοιραστεί στο ακροατήριο σε 3 μικρότερες ομάδες έτσι ώστε οι φοιτήτριες/τές να κατανοήσουν σε βάθος το υλικό των διαλέξεων και να έχουν την ευκαιρία να εμπλακούν ενεργά στις εφαρμογές των θεμάτων που καλύπτονται στις διαλέξεις.

Οι **διαλέξεις** γίνονται σε ολόκληρο το ακροατήριο των φοιτητριών/τών. Για το τρέχον ακαδημαϊκό εξάμηνο οι διαλέξεις θα γίνονται κάθε **Δευτέρα 14:00-15:30** στο Αμφιθέατρο Β του Νέου Κτιρίου της ΦΛΣ από την Παναγιώτα Μεταλλίδου.

Για τα **εργαστήρια**, οι φοιτητές/τριες χωρίζονται σε τρεις ομάδες, **με αλφαβητική σειρά**. **Η συμμετοχή στα εργαστήρια δεν είναι υποχρεωτική.** Δεν επιτρέπεται, ωστόσο, να συμμετέχουν  οι φοιτητές/τριες σε ομάδα εργαστηρίων άλλη από αυτήν που είναι εγγεγραμμένοι/ες, παρά μόνο για πολύ σοβαρούς λόγους, όπως π.χ., προσβασιμότητας στην Αίθουσα διδασκαλίας.

Για το τρέχον ακαδημαϊκό εξάμηνο τα εργαστήρια θα γίνονται από τις διδάσκουσες:

|  |  |  |
| --- | --- | --- |
| Παναγιώτα. Μεταλλλίδου | **1ο Τμήμα** | **Δευτέρα 16.00-17.30** **Αίθουσα 106 Νέο κτίριο ΦΛΣ** |
| Βασιλική Φώλια | **2ο Τμήμα** | **Δευτέρα 16.00-17.30** **Αίθουσα 03 Νέα Πτέρυγα της ΦΛΣ** |
| Μαλαματή Τσαπουτζόγλου | 3**ο Τμήμα** | **Δευτέρα 16.00-17.30** **Αίθουσα 108 Νέο κτίριο ΦΛΣ** |

**Προσοχή: Πληροφορίες για τον αλφαβητικό χωρισμό σε ομάδες και την έναρξη των εργαστηρίων θα δοθούν σε επόμενη ανακοίνωση μόλις ολοκληρωθούν οι εγγραφές όλων των κατηγοριών των πρωτοετών φοιτητριών/τών.**

Το πλήρες πρόγραμμα μαθημάτων και εργαστηρίων θα αναρτηθεί στην ηλεκτρονική πλατφόρμα του μαθήματος (e-learning). Οποιαδήποτε τυχόν αλλαγή στο πρόγραμμα (π.χ. ακύρωση μαθημάτων, εμβόλιμα μαθήματα, αλλαγή στο περιεχόμενο) θα αναρτάται εκεί. Είναι υποχρέωση των φοιτητών/τριών να ενημερώνονται για τυχόν αλλαγές στο πρόγραμμα των μαθημάτων και εργαστηρίων.

Η αξιολόγηση του μαθήματος συνίσταται σε 3 μέρη ως εξής:

* 20% του συνολικού βαθμού προέρχεται από την **πρόοδο**, η οποία πραγματοποιείται στα μέσα του εξαμήνου σε προκαθορισμένη ημερομηνία και περιλαμβάνει ερωτήσεις πολλαπλών επιλογών.
* 20% του συνολικού βαθμού προέρχεται από **ασκήσεις** που αφορούν τις επιμέρους θεματικές ενότητες. Οι ασκήσεις θα δοθούν από τις διδάσκουσες των εργαστηρίων δυο φορές κατά τη διάρκεια του εξαμήνου σε ώρα και μέρα που θα σας γνωστοποιούνται στο μάθημα και σε σχετική ανακοίνωση στο e-learning. Θα έχουν τη μορφή τεστ σύντομης διάρκειας (15-20 λεπτών) με ερωτήσεις ανοικτού περιεχομένου και πολλαπλών επιλογών.
* 60% του συνολικού βαθμού προέρχεται από την **τελική εξέταση**, η οποία αφορά το σύνολο της ύλης των διαλέξεων του μαθήματος και θα περιλαμβάνει ερωτήσεις πολλαπλών επιλογών.

Όλες οι επιμέρους βαθμολογίες και η τελική βαθμολογία βασίζονται στην κλίμακα 0-10, με όριο επιτυχίας το 5.

Για να περάσει κάποιος/α το μάθημα πρέπει να έχει τελικό βαθμό τουλάχιστον 5. **Δεν είναι απαραίτητο να περάσει κάποιος/α όλα τα συστατικά στοιχεία της αξιολόγησης ξεχωριστά για να περάσει το μάθημα.**

Οι φοιτητές/τριες που δεν έχουν περάσει το μάθημα στην εξεταστική περίοδο του Ιανουαρίου-Φεβρουαρίου μπορούν να επανεξεταστούν **στην εξεταστική περίοδο του Σεπτεμβρίου μόνο στην τελική εξέταση.** Η βαθμολογία τους υπολογίζεται και σε αυτήν την περίπτωση με τον ίδιο τρόπο, δηλαδή με βάση όλες τις βαθμολογίες που έχουν πάρει στην πρόοδο, τις ασκήσεις και την τελική εξέταση.

**ΠΡΟΣΟΧΗ.** Οι φοιτητές/τριες που δεν έχουν περάσει το μάθημα μέχρι το τέλος της εξεταστικής περιόδου του Σεπτεμβρίου του 1ου έτους, θα πρέπει **να δηλώσουν το μάθημα** στο έτος που θα το δώσουν και να εκπληρώσουν **όλες τις απαιτήσεις του μαθήματος σε εκείνο το έτος**. Σε κάθε περίπτωση, συστήνεται οι φοιτητές/ήτριες που βρίσκονται **μετά το πρώτο έτος των σπουδών τους να συμβουλευτούν τον Οδηγό Σπουδών του Τμήματος** για να επιβεβαιώσουν αν έχουν το δικαίωμα να δώσουν το μάθημα στο έτος φοίτησης στο οποίο βρίσκονται και **να επικοινωνήσουν από την αρχή του εξαμήνου είτε με τη διδάσκουσα των διαλέξεων είτε με τις διδάσκουσες των εργαστηρίων** στα οποία έχουν τοποθετηθεί αλφαβητικά για να ενημερωθούν.

Οι φοιτήτριες/τές επικοινωνούν για θέματα που αφορούν τις διαλέξεις και τις τελικές εξετάσεις με την κυρία Μεταλλίδου και για θέματα που αφορούν τα εργαστήρια με τις κυρίες Μεταλλίδου, Φώλια και Τσαπουτζόγλου ανάλογα με το Τμήμα στο οποίο ανήκουν.

**ΗΜΕΡΟΜΗΝΙΕΣ ΤΕΣΤ ΚΑΙ ΠΡΟΟΔΟΥ ΓΙΑ ΤΗΝ ΑΚΑΔΗΜΑΪΚΉ ΧΡΟΝΙΑ 2023-24**

**Τεστ 1ο : Δευτέρα 13 Νοεμβρίου** στην Αίθουσα που γίνεται το εργαστήριο στο οποίο έχει ενταχθεί η/ο φοιτήτρια/τής

**Πρόοδος: Τρίτη 28/11 στο Κεντρικό Αμφιθέατρο της Φιλοσοφικής Σχολής (ΚΑ) και ώρα 16.30-18.00**

**Τεστ 2ο: Δευτέρα 18 Δεκεμβρίου** στην Αίθουσα που γίνεται το εργαστήριο στο οποίο έχει ενταχθεί η/ο φοιτήτρια/τής

Οποιαδήποτε αλλαγή στην ημερομηνία και ώρα της Προόδου ή των τεστ θα ανακοινώνεται έγκαιρα στην ηλεκτρονική πλατφόρμα του μαθήματος (e-learning) και κατά τη διάρκεια των διαλέξεων μέσα στην τάξη.

**Καλή ακαδημαϊκή χρονιά!!!**